
  Toewyding




Aan my inspirasie dra ek toe

Hierdie versameling van woorde,

Aan my Familie en vriende kollegas en almal wat op ń manier deel uitmaak van hierdie bundel,

Elke vers is ‘n stuk van my hart en siel

Vir jou, my motivering, my uiteindelike doel




Jy was al in die donkerste dae daar

Lei my deur die chaotiese doolhof van die lewe

U krag en wysheid, my leidende lig

Help my om deur die moeilikste lot te kyk




Deur vreugde en hartseer het jy aan my sy gestaan.

Deur: Shane Marquin van Rooyen




Ontvouende werklikheid van my gedagtes.




In die dieptes van my gedagtes ontvou ‘n storie,

‘n Verhaal van liefde en verlies,

van geheime wat nie vertel is nie.

Flitse van die verlede,

wat binne in my siel spook,

‘n Las wat ek dra, ‘soos ń swaar tol.




Herinneringe soos skadu’s,

wat in die nag dans, 

Flikkerende vlamme, wat ‘n grillerige lig werp.




Lê my antwoorde by die kerk?

Of is dit onder my vriende by die werk.

Ek soek antwoorde, in die labirint van my gedagtes,

Verlore in die doolhof, waar na waarheid gesoek word.




Die gewig van spyt, ‘soos n swaar ketting om my nek.

Wat my iewers aan die verlede bind,

Wat my pyn veroorsaak. Soos ń gesnik teen tussen my oë af

deur die been van my kaak

Maar iewers in die duisternis, Is ‘n glimps van hoop,

‘n Kans vir verlossing, Vind ek vir my sonde hierdie keer

‘n manier om te hanteer.




Ek omarm die reis,

deur die verwarde doolhof,

Wat my verrassend in die gesig staar,

Want , in die dieptes van my gedagtes, waar stories gespin word,

Vind ek die krag

om te genees, en uiteindelik

vorentoe te beweeg.

Die man van eer




Geskryf deur: Shane Marquin van Rooyen 




In skaduwees gedrapeer staan soos n lang skraal man in eer gekeer hy alleen,

Ň Gestalte in die skemerlig se donker toorn besig.

Met stille teenwoordigheid bekyk hy die nag,

Gedrapeer in swart wat sy geloof navore bring

n lied op sy hart om te sing

Aan alle dankbaarheid om hulde te bring.

‘n Baken van hoop, en eer

Soos n eensame ridder op n perd,

Op reis na n plek , maak hy alles laat werk.




In swart drag, soos n pak steenkool,

‘n Man van geheime, en kennis diep binne in sy verborge siel.

Gee hy net eer aan Sy Heer.

En maak bekend alles wat sy hart begeer.




Om sy nek, dra hy ń ketting van noodlot,

‘n Simbool van verset, ‘n merk van gewig.

Swaarkry en sig

Maar hy raak nie moeg

Om die onvrugbare lande met

Sy perd se kloue te ploeg.




Voor hom uit kyk hy wyd

Daar lê ‘n heining van staal,

Wat hom skei van die eintlike prys wat hy moet behaal.

Op Sy wit perd , Galop- Galop ,Galop

hy stadig vooruit, soos sy hart ritmies klop,

Want in sy gedagte weet hy- dat Anderkant die sterk staal versperring

slaap ‘n stad,

Sy geheime verborge,

sy stilte word êrens daar bewaar sonder sorge.




In die agtergrond, van sy rit staan n toring hoog,

n naam van sy bestaan

Elke dag nog n keer , Voeg hy by in sy goue raam, so

Probeer die die man van eer

Om weer te probeer

In die swart drag van geloof wat hy dra om hom te eer.










* * *

My pers lappies kombersie




Geskryf deur Shane Marquin van Rooyen 




My kinder herinneringe is ingeweef

in die drade van my gekoesterde persoonlike pers lappies kombersie,




‘n troos wat ek as kind

elke oomblik wat ek vanaf weet altyd naby my sou vind.




Maar nou, dat ek gegroei het,

is my pers lappies kombersie net nêrens te vinde,

soek ek êrens tussen die winde.




Ek en my pers lappies kombersie,

my kinderlike beminde,

is nêrens meer te vinde,




lyk dit asof dit verdwyn het,

laat my verlang na sy bekende omhelsing,

warm en snoesige liefde,

wat my nooit sou los

al sou dit, Wat ook al kos.




Waarheen kon dit gegaan het ?

dit was vir my ń simbool

van liefde, waarlik waar,

Ek het dit gewaar

in die kanale waardeur my bloed vaar,




dat my ma my so sag toegedraai het

In die pers lappies kombersie

onder die gewankel van die vlam van ń kersie.




Die geur van baba-olie, kruie en klapper -

Harmansdrup, en ander het my laat voel, ek is dapper,




Onder die warme liefde

van my pers lappies kombersie.

My persoonlike kombersie se gedagtes is my konstante metgesel.

Dit laat my wonder of ek hom eendag weer sal sien

al is dit ook net ń halo,

Hoe gaan dit my vriend?




Die pers lappies kombersie,

Dit was altyd daar,

wanneer ek dit nodig gehad het,

maar nou dat ek ‘n volwassene is,

het my persoonlike kombersie net verander

in ‘n diepe verlange

wat op verskillende maniere aan my hart ruk.

Voel dit sommige kere , dat ek net hom nou nodig het, om die ruk te druk.




Want my pers lappies kombersie

het alles van my hart af weg gehou,

En net warmte en liefde het hy om my gevou.

Daar is niks,

Ek vind niks

in die vergelyk van ‘n ma se liefde en ‘n persoonlike kombersie,

die geknetter van ‘n vuur,

onder die plaas lig kersie,

Langs die muur

‘n pot wat op die vuur prut,

op die hout stoof van ons huisie.




Die draadloos wat saam gesels op die agtergrond van my pers lappies kombersie,

En die geur van tuisgebakte brood wat heerlik deur die mure trek,

maak die pers lappies kombersie

se liefde net meer perfek.

Eendag ,

miskien eendag

sal ek hom weer sien,

maar nou is die gedagtes

van sy bestaan vir my

altyd my traan.










* * *

Die Lewens dans




Geskryf deur:

Shane Marquin van Rooyen




In die maan se sagte gloed loop sy alleen,

‘n Vrou in swart,

haar teenwoordigheid is onbekend.

Palmbome fluister geheime vir die nag,

Terwyl sy stadig beweeg, gebaai in die sterlig.




‘n Tatoeëermerk op haar rug,

‘n onvertelde storie, op ń brug

Ingewikkelde patrone,

oud en gewaagd onder die horisone.

Dans sy deur die lewe,

Elke tree wat sy gee

is ‘n dans met die noodlot

Haar oë hou geheimenisse in, diep soos die meer

reg voor haar deur.




Deur die skaduwees van die lig dwaal sy vry,

Haar naam is geloof

‘n Visie van skoonheid

‘n siel wat los geketting is.

Die wêreld om haar verdwyn,

Dus net sy en En haar self

en die gedagte van ń trein.

Diepe Slae




Geskryf deur:

Shane Marquin van Rooyen




ń Ring aan haar vinger, '

n belofte so lief,

so word sy elkedag herinner,

Fluisteringe

van oomblikke so kristalhelder.




Diep in haar oë, bly i heelal

wat nie vertel is nie

Verhale van passie en van geheime vet.

‘n Kryger te midde van die geveg wat sy het.

Haar krag lê in elke spoor.

Sy staan hoog,

Bo alles wat na haar aankom

En In haar stilte oorwin sy alles.




Die Stille getuie van die lewe se ingewikkelde chaos.

In die dieptes van haar oë, bly ‘n heelal ongesiens,

‘n Weerspieëling van drome

en van plekke waar sy was.

Elke plooi op haar vel, die uitdrukking van ‘n kaart van haar verlede

Herinneringe geëts.




Die stof van haar wese, ‘is soos i doek van haar tyd,

Geweef met drade van vreugde

en van misdaad.

In die stilte van haar oomblikke woed ‘n storm voort,

‘n Stille simfonie , harmonie van veldslae.




Wat gewen was en gegaan het,om haar eie lewe van gevalle te red

Haar lewe is ‘n roman ongeskrewe,

‘n Siel wat vertroosting soek

‘n hart wat diep geslaan is.

Met elke asem wat sy neem begin ‘n nuwe hoofstuk,

In die toneel van die lewe,

waar niemand

werklik wen nie.

Wellington deur die oog van ń naald

Gedig deur :

Shane Marquin van Rooyen




In die skaduwee van Wellington se ou berg pieke,

Waar fluisteringe van tyd

deur die spruite en riete, dwaal soos in ou lirieke

Staan plase , ou geboue en ryke geskiedenis trots,  op die voorgrond se lig.

Met velde van goud

en geheime van oud.




Die grond ryk vars,

die gewasse lank,

Wellington se natuur in oorvloed ryk, met die geur van druiwe wat dryp.

Elke dagbreek bring ‘n nuwe dag,

Met hoop en drome wat nooit ooit Klag.




Die berge kyk, stil en groot,

Oor die plekkie van my hart.

Voogde van hierdie vrugbare land.

Die seisoene verander,

in die dorp, se vriendskaplike brander




‘n Bewys van harde werk en korrels.

Hande wat werk , tot binne in die kerk

Om hulle families te versorg

En steeds met gelag, wag op die krag van die liewe Vader

Verskillende gelowe maar in een asemrowend.




Skoolkinders wat probeer om die dorp se bestaan te bly hou

Met of sonder skoene omhels hulle tog die liefde en soene.

ń Ywer om te leer terwyl die duiwel wil keer.

Nie maklik nie , maar hulle staan getrou.

Elke moeder doen haar deel om die trots van die dorp deur die kinders te behou.

Onderwysers hul bes om hulle te leer van die res.

Die vaders stap voor, soos die begeleiding van n koor.

En kyk na die dorp se toekoms daarvoor.




Wie is die hulp wat staan as die borg

In n vrugbare lewenstyl in Wellington se dorp.

Bly ek en jy

en nog plekkie vir n besoeker om te kom woeker.

Met kuns en kultuur,

Die talente is duur elke hand en stem geroep om te versier.

In Wellington se bestaan 

deur die oog van n naald.

